На основу члана 15. став 5. Закона о подстицајима у пољопривреди и руралном развоју (,,Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о измени Правилника о условима, начину и обрасцу захтева за остваривање права на премију за млеко**

Члан 1.

У Правилнику о условима, начину и обрасцу захтева за остваривање права на премију за млеко („Службени гласник РС”, бр. 28/13, 36/14 и 44/18 – др. закон), у члану 12. став 1. речи: „посебним актом Владе” замењују се речима: „посебним прописом којим се уређује расподела подстицаја у пољопривреди и руралном развоју”.

Члан 2.

Изузетно за време трајања ванредног стања у 2020. години, поднети захтев за премију из члана 7. Правилника о условима, начину и обрасцу захтева за остваривање права на премију за млеко („Службени гласник РС”, бр. 28/13, 36/14 и 44/18 – др. закон) сматра се уредним и без потписа испоручиоца млека на списку испоручиоца млека који су предали млеко правном лицу односно предузетнику у одговарајућем кварталу календарске године, датим у Прилогу 2 – Списак испоручиоца млека за \_\_\_\_ квартал \_\_\_\_\_\_ године.

Члан 3.

Овај правилник ступа на снагу наредног дана од дана објављивања у „Службеном гласнику Републике Србије”.

Број 110-00-32/2013-09

У Београду, 6. априла 2020. године

Министар,

**Бранислав Недимовић,** с.р.